|  |
| --- |
| E:\Darbs\Stradini\Stradinu logo [RGB].wmf |

RĪgas Stradiņa universitāte

Reģistrācijas Nr. 90000013771

Dzirciema 16, Rīga, LV-1007, Latvija

Tālr. 67409230, fakss 67471815

E-pasts: rsu@rsu.lv, www.rsu.lv

APSTIPRINĀTS

Rīgas Stradiņa universitātes

iepirkuma komisijas

2017.gada 6.septembra sēdē,

protokols Nr.53-11/192/1

ATKLĀTA KONKURSA

**“Dažādu laboratorijas materiālu u.c. medicīnas preču iegāde – 11.kārta”**

NOLIKUMS

ID Nr.RSU-2017/36/MA-AK

Rīga, 2017

**I.VISPĀRĪGĀ INFORMĀCIJA**

1. Iepirkuma procedūra tiek rīkota, ievērojot Latvijas Republikas likumu “Publisko iepirkumu likums” (turpmāk – PIL) un citu publisko iepirkumu regulējošo normatīvo aktu prasības.
2. **Ziņas par pasūtītāju:**
	1. **Pasūtītāja nosaukums:** Rīgas Stradiņa universitāte (turpmāk – Pasūtītājs vai RSU), reģ.Nr.90000013771;
	2. Juridiskā adrese: Dzirciema iela 16, Rīga, LV-1007;
	3. Pasūtītāja profila adrese: [www.rsu.lv](http://www.rsu.lv);
	4. Kontaktpersonas par Atklāta konkursa nolikumu, sniedzot organizatorisku informāciju:
* Inese Ribikauska, tālrunis: 67060821, e-pasta adrese: Inese.Ribikauska@rsu.lv;
* Edgars Brokāns, tālrunis: 67060822, e-pasta adrese: Edgars.Brokans@rsu.lv;
* Lelde Tauriņa-Lasmane, tālrunis: 67061576, e-pasta adrese: Lelde.Taurina@rsu.lv.

## Pretendenti:

### Pretendents var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu Atklātā konkursā “**Dažādu laboratorijas materiālu u.c. medicīnas preču iegāde – 11.kārta**”, identifikācijas Nr. ID Nr.RSU-2017/36/MA-AK, (turpmāk – Atklāts konkurss).

### Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību Atklātā konkursā, kā arī katras personas atbildības apjoms. Ja nav norādīta persona, kura pārstāv piegādātāju apvienību Atklātā konkursā, tad visi piegādātāju apvienības biedri paraksta Atklāta konkursa pieteikumu.

### Visiem Atklāta konkursa pretendentiem piemēro vienādus noteikumus.

## Apakšuzņēmēji, personāls un to nomaiņa:

### Pretendents Vispārīgās vienošanās izpildē ir tiesīgs piesaistīt apakšuzņēmējus.

### Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus, kas nepieciešami vispārīgās vienošanās izpildei.

### Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir 10 procenti no kopējās Atklāta konkursa iepirkuma vispārīgās vienošanās (turpmāk – vispārīgās vienošanās) vērtības vai lielāka, un katram šādam apakšuzņēmējam izpildei nododamo vispārīgās vienošanās daļu (iekļauts 1.pielikumā).

### Vispārīgās vienošanās izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste tiek veikta saskaņā ar PIL 62.pantu.

### Pasūtītājs pieņem lēmumu atļaut vai atteikt Atklātā konkursā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu vispārīgās vienošanās izpildē ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

## Iepirkuma procedūras priekšmets:

* 1. Atklāta konkursa rezultātā tiks iegādāti **dažādi laboratorijas materiāli u.c. medicīnas preces** saskaņā ar tehnisko specifikāciju (2.pielikums).
	2. **CPV kods:** 33000000-0 (Medicīniskās ierīces, ārstniecības vielas un personiskās higiēnas preces).
1. **Piedāvājuma iesniegšanas un atvēršanas vieta, datums, laiks:**
	1. **Piedāvājums jāiesniedz līdz 2017.gada 23.oktobrim, plkst.10:00**, Rīgā, Dzirciema ielā 16, LV-1007, RSU Mācību departamenta Iepirkumu nodaļā, **G-korpusa 112.kabinetā personīgi** vai atsūtot pa pastu.

6.2. Nosūtot piedāvājumu pa pastu, pretendents uzņemas atbildību par piedāvājuma saņemšanu Atklāta konkursa nolikuma 6.1.punktā norādītajā termiņā un adresē.

6.3. Pēc piedāvājumu iesniegšanas noteiktā termiņa beigām piedāvājumi netiek pieņemti, pa pastu saņemtie piedāvājumi neatvērti tiek nosūtīti atpakaļ pretendentiem.

6.4. **Piedāvājumu atvēršanas sanāksme** notiks RSU telpās Rīgā, Dzirciema ielā 16, LV-1007, RSU Mācību departamenta Iepirkumu nodaļā, G korpusa 112.kabinetā **2017.gada 23.oktobrī, plkst.10:00**.

1. **Papildus informācijas pieprasīšana un sniegšana:**
	1. Jautājumi par nolikumu iesniedzami pa faksu: 67409245, nosūtot pa pastu: Dzirciema iela 16, Rīga, LV-1007, RSU Mācību departamenta Iepirkumu nodaļa, G-korpuss, 112.kabinets, vai e-pastu: Lelde.Taurina@rsu.lv vai Inese.Ribikauska@rsu.lv, vai Edgars.Brokans@rsu.lv.
	2. Par jautājuma saņemšanas dienu tiek uzskatīts saņemšanas datums RSU darba laikā (no pirmdienas līdz ceturtdienai no plkst.8:30 līdz 17:15 un piektdien no plkst.8:30 līdz 16:00). Ārpus RSU noteiktā darba laika pa e-pastu un/vai pa pastu, un/vai faksu saņemtais informācijas pieprasījums vai jautājums tiek uzskatīts par saņemtu nākamajā darba dienā. Pasūtītājs nodrošina brīvu elektronisku pieeju iepirkuma dokumentiem Pasūtītāja mājaslapas [www.rsu.lv](http://www.rsu.lv) sadaļā “Iepirkumi”.
	3. Ja laikus tiek pieprasīta papildu informācija par iepirkuma procedūras dokumentos iekļautajām prasībām, pasūtītājs to sniedz 5 (piecu) darba dienu laikā no pieprasījuma saņemšanas, bet ne vēlāk kā 6 (sešas) kalendārās dienas pirms piedāvājumu iesniegšanas termiņa beigām. Ieinteresēto piegādātāju pieprasītā papildu informācija vienlaikus ar papildu informācijas nosūtīšanu (elektroniski un/vai pa faksu, un/vai pa pastu) ieinteresētajam piegādātājam, kas uzdevis jautājumu, tiek ievietota mājaslapā [www.rsu.lv](http://www.rsu.lv) sadaļā “Iepirkumi”, kur pieejami iepirkuma procedūras dokumenti. Pretendentiem ir pienākums sekot informācijai, kas tiks publicēta pasūtītāja mājas lapā www.rsu.lv par šo iepirkumu. Ja minētās ziņas Pasūtītājs ir ievietojis Pasūtītāja interneta mājas lapā, tiek uzskatīts, ka ieinteresētā persona ir saņēmusi papildu informāciju.
	4. Saskaņā ar PIL 36.panta trešo un ceturto daļu, Pasūtītājs papildus informāciju, informāciju par grozījumiem Iepirkuma procedūras dokumentos, kā arī citu informāciju, kas ir saistīta ar Iepirkuma procedūru, publicē savā mājas lapā www.rsu.lv, sadaļā “Iepirkumi”.

## Piedāvājuma saturs un noformēšanas prasības:

### Piedāvājums jāiesniedz vienā aizlīmētā un aizzīmogotā ar zīmogu un/vai parakstu iesaiņojumā, nodrošinot iesaiņojuma drošību, lai piedāvājuma dokumentiem nevar piekļūt, nesabojājot iesaiņojumu.

### Uz piedāvājuma iesaiņojuma jānorāda:

|  |
| --- |
| Rīgas Stradiņa universitāteMācību departamenta Iepirkumu nodaļaDzirciema ielā 16, G-korpuss, 112.kab.*pretendenta nosaukums, juridiskā adrese un tālrunis*piedāvājums Atklātā konkursā**“Dažādu laboratorijas materiālu u.c. medicīnas preču iegāde – 11.kārta”** identifikācijas Nr.: RSU-2017/36/MA-AK**Neatvērt līdz piedāvājumu atvēršanas sanāksmei – 2017.gada 23.oktobrim plkst.10:00.** |

### Atklātā konkursā jāiesniedz piedāvājuma **1 (viens) oriģināls un 1 (viena) kopija**. Uz piedāvājuma oriģināla titullapas jābūt norādei “ORIĢINĀLS”, bet uz piedāvājuma kopijas titullapas jābūt norādei “KOPIJA”. Papildus Tehnisko/finanšu piedāvājumu iesniedz elektroniski MS Excel (vai ekvivalentā) formātā (CD vai USB datu nesējā).

### Ja tiek konstatētas pretrunas starp piedāvājuma dokumentu oriģinālu un kopiju, vērtēti tiek piedāvājuma dokumentu oriģināli.

### Pretendents ir tiesīgs iesniegt tikai vienu piedāvājuma variantu. Pretendenti, kuru piedāvājums ir nepilnīgs vai ir iesniegti piedāvājuma varianti kādā no preču pozīcijām, tiks izslēgti no turpmākas dalības iepirkuma procedūrā, attiecīgajā preču pozīcijā.

### Piedāvājumu paraksta pretendenta paraksttiesīgā persona vai pilnvarotā persona (pievienojot pilnvaru).

## Piedāvājumu papildināšana un atsaukšana:

### Pretendentam ir tiesības papildināt vai atsaukt savu piedāvājumu līdz Atklāta konkursa nolikuma 6.1.punktā noteiktajam piedāvājumu iesniegšanas termiņam.

### Uz piedāvājuma papildinājuma vai atsaukuma iesaiņojuma norādāma Atklāta konkursa nolikuma 8.2.punktā noteiktā informācija un papildus norāde: “PAPILDINĀJUMS” vai “ATSAUKUMS”.

1. **Vispārīgās vienošanās, tās izpildes laiks vieta un būtiskākie nosacījumi:**
	1. Iepirkuma procedūra paredz vispārīgās vienošanās noslēgšanu. Vispārīgās vienošanās projekts ir pievienots kā 3.pielikums un tā nosacījumi ņemami vērā, sagatavojot piedāvājumu.

### Vispārīgās vienošanās izpildes laiks: vispārīgā vienošanās tiks slēgta uz 36 (trīsdesmit sešiem) mēnešiem vai līdz kopējā pasūtījumu summa vispārīgās vienošanās ietvaros sasniegs 60 000,00 EUR (sešdesmit tūkstoši euro, 00 centi) bez PVN, atkarībā no tā, kurš nosacījums iestāsies pirmais.

* 1. Izpildes vieta: Latvijas teritorija – Rīga un/vai Jelgava, un/vai Liepāja (precīza piegādes vieta un laiks tiks savstarpēji saskaņoti, veicot pasūtījumu).
	2. Preču piegādes termiņš: 30 (trīsdesmit) kalendāro dienu laikā no pasūtījuma izdarīšanas brīža.
	3. Preču garantijas termiņš (ja ražotājs noteicis preču garantijas termiņu) – ne mazāks kā ražotāja noteiktais. Preču derīguma termiņam (ja ražotājs noteicis preču derīguma termiņu) uz preču pieņemšanas brīdi pie Pasūtītāja ir jāatbilst ražotāja noteiktajam maksimālajam derīguma termiņam, ievērojot šādus nosacījumus:
		1. ja ražotājs ir noteicis preces maksimālo derīguma termiņu, kas ir garāks kā 24 (divdesmit četri) mēneši, tad derīguma termiņam no preces saņemšanas brīža (pie Pasūtītāja) ir jābūt vismaz 18 (astoņpadsmit) mēnešiem;
		2. ja ražotājs ir noteicis preces maksimālo derīguma termiņu: 13 (trīspadsmit) līdz 18 (astoņpadsmit) mēnešus, tad derīguma termiņam no preces saņemšanas brīža (pie Pasūtītāja) ir jābūt vismaz 12 (divpadsmit) mēnešiem;
		3. ja ražotājs ir noteicis preces maksimālo derīguma termiņu: 7 (septiņus) līdz 12 (divpadsmit) mēnešus, tad derīguma termiņam no preces saņemšanas brīža (pie Pasūtītāja) ir jābūt vismaz 6 (sešiem) mēnešiem;
		4. ja ražotājs ir noteicis preces maksimālo derīguma termiņu: 4 (četrus) līdz 6 (sešus) mēnešus, tad derīguma termiņam no preces saņemšanas brīža (pie Pasūtītāja) ir jābūt vismaz 3 (trim) mēnešiem;
		5. ja ražotājs ir noteicis preces maksimālo derīguma termiņu, kas nav garāks kā 3 (trīs) mēneši, tad derīguma termiņam no preces saņemšanas brīža (pie Pasūtītāja) ir jābūt vismaz pusei no maksimālā derīguma termiņa.
	4. Tehniskajās specifikācijās norādītās preces jāpiegādā nolikuma 10.3.punktā norādītajās adresēs un 10.4.punktā norādītajā termiņā. Cenā jābūt iekļautām visām izmaksām, t.sk., preces cena, nodokļi un nodevas (izņemot PVN), piegāde, minēto aktivitāšu realizācijai nepieciešamie palīgmateriāli un iekārtas (ja tādas rodas), apmācības izmaksas (ja tādas rodas), kā arī izmaksas, kas ir saistītas ar ražošanu, komplektēšanu, speciālā transporta (aprīkojuma) izmantošanu transportējot, derīguma/garantijas termiņa saistību izpildi u.c., kā arī izmaksas, kas ir saistītas ar konkrēto preču ražošanā izmantojamo patentu un/vai licenču izmantošanas izmaksām.
	5. Par pasūtījuma izdarīšanas brīdi ir uzskatāms Pasūtītāja pārstāvja elektronisks pieteikums (pa e-pastu) preču pārdošanai un piegādei, kurš izdarīts no Pasūtītāja adrešu domēna www.rsu.lv.

### Vispārīgā vienošanās tiks slēgta ar tiem pretendentiem, kuru piedāvājumi būs **ar viszemāko cenu EUR bez PVN par vienu vienību** (saskaņā ar tehniskā un finanšu piedāvājuma formas 4.kolonnā norādīto vienību) **katrā preču pozīcijā** (katrā iepirkuma procedūras pozīcijā – ar vienu pretendentu) un kuru iesniegtie piedāvājumi atbildīs nolikumā izvirzītajām atlases un minimālajām tehniskajām prasībām.Preču pozīcijās, kurām atbilstoši tehniskajā specifikācijā noteiktajam jābūt savietojamām – piedāvājums jāiesniedz par visām attiecīgajām pozīcijām **(savstarpēji savietojamās pozīcijas: (26.pozīcija ar 38.pozīciju; 29.pozīcija ar 38.pozīciju; 30.pozīcija ar 39.pozīciju; 31.pozīcija ar 37.pozīciju; 32.pozīcija ar 40.pozīciju; 37.pozīcija ar 31.pozīciju; 38.pozīcija ar 26.un 29.pozīciju; 39.pozīcija ar 30.pozīciju; 40.pozīcija ar 32.pozīciju)**.

**Pozīcijās, kurām jābūt savstarpēji saderīgām, zemākā cena tiks noteikta, sasummējot savietojamās pozīcijas (savstarpēji savietojamās pozīcijas: (26.pozīcija ar 38.pozīciju; 29.pozīcija ar 38.pozīciju; 30.pozīcija ar 39.pozīciju; 31.pozīcija ar 37.pozīciju; 32.pozīcija ar 40.pozīciju; 37.pozīcija ar 31.pozīciju; 38.pozīcija ar 26.un 29.pozīciju; 39.pozīcija ar 30.pozīciju; 40.pozīcija ar 32.pozīciju)** **attiecīgā pretendenta piedāvājuma ietvaros**. (*Saskaņā ar PIL 51.panta ceturto daļu, Pasūtītājs piedāvājumu salīdzināšanai un izvērtēšanai izmantos tikai cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē*).Iesniegtie piedāvājumi tiks izvērtēti nolikuma 16.punktā norādītajā kārtībā.

* 1. Vispārīgās vienošanās dalībnieku pienākums ir piegādāt preces nevainojamā kvalitātē atbilstoši nolikuma tehniskajā specifikācijā noteiktajām minimālajām prasībām (2.pielikums) un atbilstoši vispārīgās vienošanās nosacījumiem.

## II. PRASĪBAS, IESNIEDZAMIE DOKUMENTI UN PRETENDENTU ATLASE

## Pretendents iesniedz pieteikumu dalībai Atklātā konkursā saskaņā ar 1.pielikuma formu. Personas, kura paraksta pieteikumu, pārstāvības tiesībām ir jābūt nostiprinātām atbilstoši Latvijas Republikā (turpmāk – LV) spēkā esošajos normatīvajos aktos noteiktajam regulējumam. Ja pieteikumu paraksta pretendenta pilnvarota persona, piedāvājumam ir jāpievieno attiecīgais dokuments par parakstīttiesīgas personas izdotu pilnvaru. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību atklātā konkursā, kā arī katras personas atbildības apjoms. Ja nav norādīta persona un iesniegts pilnvarojums pārstāvēt piegādātāju apvienību, tad visi piegādātāju apvienības biedri paraksta piedāvājumā ietverto dokumentāciju.

## Pretendentu atlase:

### Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt vispārīgo vienošanos.

### Iesniedzot Atklāta konkursa nolikumā pieprasītos atlases dokumentus, pretendents apliecina, ka tā kvalifikācija ir pietiekama Atklāta konkursa vispārīgās vienošanās izpildei.

### Izziņas un citus dokumentus, kurus PIL noteiktajos gadījumos izsniedz LV kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

### Pretendentam saskaņā ar PIL 49.pantu ir tiesības iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendenta atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no vispārīgās vienošanās vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku (Eiropas vienotā iepirkuma procedūras dokumenta veidlapa pieejama Iepirkumu uzraudzības biroja tīmekļa vietnē http://iub.gov.lv/lv/node/587).

### Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

### Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst Atklāta konkursa nolikumā noteiktajām pretendentu atlases prasībām, Komisija jebkurā brīdī iepirkuma procedūras laikā var lūgt jebkuram pretendentam iesniegt visus vajadzīgos sertifikātus un apliecinošos dokumentus vai daļu no tiem, ja tas ir nepieciešams Atklāta konkursa pareizas norises nodrošināšanai.

## Atlases prasības un iesniedzamie dokumenti:

### Pretendents var balstīties uz citu uzņēmēju iespējām, ja tas ir nepieciešams vispārīgās vienošanās izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību vispārīgās vienošanās izpildei.

| **Prasība** | **Iesniedzamais dokuments** |
| --- | --- |
| 13.1.1. Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs.  | * + - 1. Pretendentu, kas reģistrēti Latvijas Republikas Uzņēmumu reģistra Komercreģistrā, reģistrācijas faktu Iepirkuma komisija pārbauda Uzņēmumu reģistra mājas lapā. Pretendentiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.
 |

## Tehniskais un finanšu piedāvājums:

### Pretendentam tehniskās specifikācijas/tehniskā un finanšu piedāvājuma forma ir jāsagatavo un jāiesniedz atbilstoši Pasūtītāja tehniskās specifikācijas/tehniskā un finanšu piedāvājuma formas (2.pielikumam) minimālajām tehniskajām prasībām. Pretendents var piedāvāt labāku tehnisko piedāvājumu nekā tas noteikts tehniskajās specifikācijās, bet tam ir jāatbilst vismaz tehniskajā specifikācijā noteiktajām minimālajām prasībām (atbilstību nosaka Komisija) un citām tehniskajām piedāvājumam izvirzītajām prasībām. Tehnisko piedāvājumu paraksta pretendenta amatpersona ar pārstāvības tiesībām.

### Pretendents **nedrīkst** mainīt tehniskās specifikācijas/tehniskā un finanšu piedāvājuma formu un pozīciju numerāciju.

### Pretendents ir atbildīgs par sniegto ziņu patiesumu. Ja Komisija, pārbaudot tehniskajā piedāvājumā sniegto informāciju, noskaidro, ka tā neatbilst tehniskajās specifikācijās minētajām minimālajām prasībām, pretendents no līdzdalības konkursā attiecīgajā iepirkumu pozīcijā tiek izslēgts. Tehniskajās specifikācijās ir izvirzītas minimālās tehniskās prasības.

### Kolonnā “Pretendenta tehniskais piedāvājums” (5.kolonna) norāda piedāvājuma tehniskās specifikācijas aprakstu. Papildus pretendents 6.kolonnā “Kataloga nosaukums, preces kataloga kods un **interneta vietne/-es**, kur Komisija var pārliecināties par piedāvājuma atbilstību izvirzītajām minimālajām tehniskajām specifikācijām” norāda kataloga nosaukumu, preces kataloga kodu un interneta vietni/-es, kur Pasūtītājs var pārliecināties par piedāvātās preces atbilstību izvirzītajām minimālajām tehniskajām specifikācijām.

### Ja kādā no pretendenta piedāvājumā norādītajām interneta vietnēm ir atšķirīgi tehniskie parametri, kuri neatbilst Pasūtītāja izvirzītajām minimālajām tehniskajām specifikācijām, vai nav atrodams apstiprinājums kādai no Pasūtītāja minimālajās tehniskajās specifikācijās izvirzītajām prasībām, pretendents savam piedāvājumam pievieno dokumentāciju (ražotāja izdotas brošūras, lietošanas instrukcijas un citus dokumentus, kas apliecina iesniegtā piedāvājuma atbilstību nolikumā izvirzītajām minimālajām prasībām), kas pierāda, ka iesniegtais piedāvājums atbilst izvirzītajām minimālajām tehniskajām specifikācijām.

### Gadījumā, ja izvirzītajās minimālajās tehniskajās specifikācijās norādīts konkrēts preču vai standarta nosaukums vai kāda cita norāde uz specifisku preču izcelsmi, kā, piemēram, norādīta atsauce uz konkrētu katalogu un konkrētu preces kataloga kodu, īpašu procesu, zīmolu, pretendents var piedāvāt ekvivalentas preces vai atbilstību ekvivalentiem standartiem, kas atbilst Pasūtītāja izvirzītajām minimālajām tehniskajām specifikācijām, parametriem un nodrošina minimālajās tehniskajās specifikācijās izvirzītās prasības. Gadījumā, ja pretendents, lai pierādītu, ka piedāvātā prece atbilst Pasūtītāja izvirzītajām minimālajām tehniskajām specifikācijām, savā tehniskajā piedāvājumā atsaucas uz kādu no Latvijas nacionālajiem standartiem vai Eiropas adaptētajiem standartiem, piemēram, ka piedāvātā prece atbilst ISO un/vai DIN, un/vai citiem Latvijas vai Eiropas adaptētajiem standartiem, pretendents papildus savam tehniskajam piedāvājumam pievieno dokumentāciju un/vai paskaidrojuma rakstu, kurā ir norādīts, kuras piedāvātās preces tehniskie parametri ir atbilstoši un pierādāmi kā atbilstoši Pasūtītāja izvirzītajām minimālajām tehniskajām specifikācijām (piemēram, piedāvātās preces izmēri utt.) ar Latvijas nacionālajiem un/vai Eiropas adaptētajiem standartiem.

### Pretendents savam piedāvājumam var pievienot tehnisko informāciju DRUKĀTĀ VEIDĀ (ražotāja izdotas brošūras, lietošanas instrukcijas un citus dokumentus, kas apliecina iesniegtā piedāvājuma atbilstību nolikumā izvirzītajām minimālajām prasībām), kur Pasūtītājs var pārliecināties par piedāvātās preces atbilstību izvirzītajām minimālajām tehniskajām specifikācijām. Tehniskajā piedāvājumā (6.kolonnā) pretendents norāda lapaspusi atbilstoši iesniegtajai papildus informācijai (kā arī iekrāso informatīvajos materiālos konkrētās teksta daļas), kur var atrast atbilstību Pasūtītāja izvirzītajām minimālajām tehniskajām specifikācijām, ja dokumentācija iesniegta DRUKĀTĀ VEIDĀ.

### Gadījumā, ja piedāvājuma vērtēšanas gaitā Pasūtītājs secinās, ka pretendenta piedāvājumā norādītajā/-ās interneta vietnē/-ēs tehniskie parametri neatbilst Pasūtītāja izvirzītajām minimālajām tehniskajām specifikācijām vai iesniegtajā tehniskajā piedāvājumā nav atrodami apstiprinājumi par piedāvāto preču atbilstību Pasūtītāja izvirzītajām minimālajām tehniskajām specifikācijām, **t.sk. par iepakojuma apjomu**, un pretendents savam piedāvājumam nebūs pievienojis tehnisko dokumentāciju/informāciju, kur Pasūtītājs var pārliecināties par piedāvājuma atbilstību izvirzītajām minimālajām tehniskajām specifikācijām, pretendenta piedāvājums tiks noraidīts attiecīgajā preču pozīcijā.

### Ja piedāvājuma vērtēšanas gaitā Pasūtītājs secinās, ka pretendenta iesniegtais tehniskais piedāvājums pozīcijā neatbilst nolikumā izvirzītajām tehniskajām specifikācijām, pretendenta piedāvājums tiks noraidīts attiecīgajā preču pozīcijā.

### Preču pozīcijās, kurām jābūt savstarpēji savietojamām, piedāvājums jāiesniedz par visām attiecīgi savstarpēji savietojamām pozīcijām (savstarpēji savietojamās pozīcijas: **(26.pozīcija ar 38.pozīciju; 29.pozīcija ar 38.pozīciju; 30.pozīcija ar 39.pozīciju; 31.pozīcija ar 37.pozīciju; 32.pozīcija ar 40.pozīciju; 37.pozīcija ar 31.pozīciju; 38.pozīcija ar 26.un 29.pozīciju; 39.pozīcija ar 30.pozīciju; 40.pozīcija ar 32.pozīciju**).

### **Ja prece ((26.pozīcija ar 38.pozīciju; 29.pozīcija ar 38.pozīciju; 30.pozīcija ar 39.pozīciju; 31.pozīcija ar 37.pozīciju; 32.pozīcija ar 40.pozīciju; 37.pozīcija ar 31.pozīciju; 38.pozīcija ar 26.un 29.pozīciju; 39.pozīcija ar 30.pozīciju; 40.pozīcija ar 32.pozīciju) netiks piedāvāta par kādu no nepieciešamajām savstarpēji savietojamām pozīcijām vai kādā no savstarpēji savietojamām pozīcijām piedāvājums būs neatbilstošs tehniskajām specifikācijām, piedāvājums tiks uzskatīts par neatbilstošu un attiecīgi visās savstarpēji savietojamās nepieciešamajās pozīcijās tiks noraidīts.**

### Ja iesniegtā tehniskā informācija ir svešvalodā, pretendents **pievieno tulkojumu** latviešu valodā tām teksta daļām, kuras tas ir norādījis tehniskajā piedāvājumā un atzīmējis dokumentācijā, kur Pasūtītājs var pārliecināties par piedāvājuma atbilstību izvirzītajām minimālajām tehniskajām specifikācijām.

### Kolonnu “Vienas vienības (pasūtītāja tehniskajā specifikācijā noteiktā iepakojuma apjoma) (saskaņā ar 4.kolonnā norādīto vienību – 1 iepak. / 1 gab. (pozīcijās, kurās vienība ir 1 (viens) gabals)) cena EUR (bez PVN) (norādot 2 (divas) zīmes aiz komata)” (8.kolonna) pretendents aizpilda, cenas norādot EUR valūtā, 2 (divas) zīmes aiz komata. Piedāvājuma cenā jābūt ietvertām visām izmaksām. Papildus izmaksas vispārīgās vienošanās darbības laikā netiks pieļautas.

### Ja kādu no preču pozīcijām pretendents nepiedāvā, tas attiecīgajā ailē norāda “----”. Pretendents nedrīkst pārveidot Tehniskā un finanšu piedāvājuma formu – **nedrīkst būt dzēstas vai izveidotas jaunas ailes, rindas un mainīta numerācija.**

### Kolonnā "Pretendenta piedāvātās preces iepakojuma apjoms (saskaņā ar 4.kolonnā norādīto vienību)" (7.kolonna) pretendents norāda, kādos neatvērtos iepakojumos veidojas tehniskajā specifikācijā noteiktais iepakojuma apjoms, kas attiecas uz pozīcijām, kurās tas iespējams, t.i., **izņemot preču pozīcijas 5., 22., 25., 26., 27., 28., 29., 30., 31., 32.un 41.pozīcija**, **kur jāpiedāvā 1 gab**..

### Pretendents, iesniedzot piedāvājumu, ir tiesīgs piedāvāt arī mazākus iepakojumus (bet arī tiem ir jābūt **neatvērtiem** iepakojumiem, tā, lai Pasūtītājs varētu identificēt preci, piemēram, pēc pretendenta **tehniskajā piedāvājumā norādītā preces kataloga koda**) tajās pozīcijās, kurās tas ir iespējams, tomēr kopējam iepakojumu skaitam summāri ir jānodrošina minimālajās tehniskajās specifikācijās (3.kolonnā) norādīto viena iepakojuma daudzumu (piemēram, ja Pasūtītāja norādītais iepakojums ir 50 gab., tad pretendents var piedāvāt mazākus iepakojumus, piem., 25 gab. + 25 gab. vai 10 gab. x 5 u.c. iepakojumu kombinācijas), pretendentam precīzi jānorāda minētās iepakojumu apjoma kombinācijas tehniskās specifikācijas kolonnā “Pretendenta piedāvātās preces iepakojuma apjoms (saskaņā ar 4.kolonnā norādīto vienību)” (7.kolonna).

### Gadījumā, ja pretendenta norādītajā/-ās interneta vietnē/-ēs nebūs atrodama informācija par iepakojuma apjomu, tad pretendentam kopā ar piedāvājumu papildus jāiesniedz papildmateriāli drukātā veidā, no kuriem būtu redzama informācija par iepakojuma apjomu, vai jāiesniedz pretendenta paraksttiesīgās personas apliecinājums par iepakojuma apjomu.

### Pretendents, kurš summāri piedāvās tehniskajai specifikācijai neatbilstošu iepakojuma apjomu konkrētajā preču pozīcijā, t.i., gadījumā, ja pretendents piedāvās lielāku vai mazāku iepakojumu, nekā tas noteikts minimālajās tehniskajās specifikācijās (saskaņā ar 4.kolonnā norādīto vienību), piemēram, prasītā 500 gab. iepakojuma vietā būs 400 gab. vai 600 gab., un nebūs piedāvājumā norādījis **interneta vietni/-es**, vai kopā ar piedāvājumu nebūs iesniedzis **papildmateriālus drukātā veidā**, kuros būtu atrodama informācija par iepakojuma apjomu, vai nebūs iesniedzis paraksttiesīgās personas **apliecinājumu**, ka vispārīgās vienošanās noslēgšanas tiesību piešķiršanas gadījumā spēs nodrošināt tehniskās specifikācijas kolonnas “Minimālās tehniskās specifikācijas” (3.kolonna) noteikto un šī nolikuma 14.14.punktā noteikto, attiecīgā pretendenta iesniegtais piedāvājums tiks noraidīts attiecīgajā preču pozīcijā.

### Piekrišanu zem tehniskā un finanšu piedāvājuma formas esošajiem punktiem pretendents apliecina, parakstot aizpildīto veidlapu.

### Pretendenta tehniskajam piedāvājumam skaidri, viennozīmīgi un nepārprotami jāatspoguļo nolikuma Tehniskās specifikācijas (nolikuma 2.pielikums) minimālo prasību izpilde.

# III. PIEDĀVĀJUMU ATVĒRŠANA, VĒRTĒŠANA UN IZVĒLES KRITĒRIJI

## Piedāvājuma atvēršana:

* 1. Piedāvājumu atvēršanas sanāksme ir atklāta.
	2. Atklājot piedāvājumu atvēršanas sanāksmi, Komisijas priekšsēdētājs klātesošajiem pretendentiem vai to pārstāvjiem paziņo Komisijas sastāvu. Sanāksmes laikā Komisijas priekšsēdētājs nolasa pretendentu sarakstu, kas iesnieguši piedāvājumu.
	3. Pēc pretendentu paziņošanas katrs Komisijas loceklis paraksta apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā. Ja šāds apliecinājums nav parakstīts, Komisijas loceklis nedrīkst piedalīties turpmākajā Komisijas darbā. Apliecinājums tiek pievienots attiecīgajam Komisijas sēdes protokolam.
	4. Pēc nolikuma 15.3.punktā minētā apliecinājuma parakstīšanas Komisija atver piedāvājumus to iesniegšanas secībā.
	5. Pēc piedāvājumu atvēršanas Komisija:
		1. nosauc pretendentu;
		2. nosauc piedāvājuma iesniegšanas datumu un laiku;
		3. nosauc pretendenta piedāvāto līgumcenu katrā iepirkuma procedūras preču pozīcijā.
	6. Kad visi piedāvājumi atvērti un nosaukta nolikuma 15.5.punktā minētā informācija, piedāvājumu atvēršanas sanāksme tiek slēgta.
	7. Piedāvājumu atvēršanas sanāksme tiek protokolēta.
	8. Komisija piedāvājumu atvēršanas sanāksmes protokola kopiju izsniedz 3 (trīs) darbdienu laikā pēc pretendenta pieprasījuma saņemšanas.
1. **Piedāvājumu vērtēšana notiks šādā secībā:**
	1. Iesniegtie piedāvājumi tiks izvērtēti slēgtās sēdēs.
	2. Komisija norāda, ka saskaņā ar PIL 51.panta ceturto daļu, Pasūtītājs Atklāta konkursa ietvaros ir noteicis, ka piedāvājumu salīdzināšanai un izvērtēšanai izmantos tikai cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.
	3. **Komisija, uzsākot iesniegto piedāvājumu izvērtēšanu, pārbaudīs iesniegto pretendentu finanšu piedāvājumus.** Komisija pārbaudīs vai iesniegtie finanšu piedāvājumi nesatur aritmētiskās kļūdas.
	4. Komisija, konstatējot aritmētiskās kļūdas pretendentu iesniegtajos finanšu piedāvājumos, labos tās un informēs pretendentu par kļūdu labojumiem, Komisija vērtējot pretendentu finanšu piedāvājumus ņems vērā veiktos labojumus.
	5. Komisija pēc pretendentu iesniegto finanšu piedāvājumu izvērtēšanas **noteiks katrā preču pozīcijā piedāvājumu ar zemāko cenu,** kuram būtu piešķiramas vispārīgās vienošanās slēgšanas tiesības.
	6. Komisijai ir tiesīga pretendentu atlases (kvalifikācijas) un tehnisko piedāvājumu atbilstības pārbaudi veikt tikai pretendentam, kuram būtu piešķiramas vispārīgās vienošanās slēgšanas tiesības. Šādā gadījumā pārbaude tiek veikta nolikuma 16.7.-16.9.punktos noteiktajā kārtība.
	7. **Komisija izvērtēs pretendentu iesniegto piedāvājumu atlases (kvalifikācijas) dokumentu atbilstību** tiem pretendentiem, kuru piedāvājumi kādā no preču pozīcijām ir atzīti par piedāvājumu ar zemāko cenu. Nolikumam neatbilstošie piedāvājumi tiks izslēgti no tālākas dalības iepirkuma procedūrā. Ja Komisija, veicot piedāvājuma izvērtēšanu **atlases (kvalifikācijas)** prasībām attiecīgajā pozīcijā, konstatēs, ka iesniegtais piedāvājums neatbilst nolikumā izvirzītajām atlases (kvalifikācijas) prasībām, Komisija vērtēs nākamo iesniegto piedāvājumu, kura piedāvājums būs ar zemāko cenu. Komisija veiks iesniegto piedāvājumu pārbaudi attiecīgajās pozīcijās, kamēr nenoteiks piedāvājumu, kurš būs atbilstošs nolikumā izvirzītajām atlases (kvalifikācijas) prasībām un būtu atzīstams par piedāvājumu ar zemāko cenu.
	8. Komisija pēc atlases (kvalifikācijas) prasību pārbaudes **veiks pretendentu tehniskā piedāvājuma atbilstības pārbaudi** nolikumā izvirzītajām minimālajām tehniskajām specifikācijām, attiecīgajās preču pozīcijās tiem pretendentiem, kuru piedāvājumi ir atzīti par piedāvājumu ar zemāko cenu un atzīstami par atbilstošiem nolikumā izvirzītajām atlases prasībām.
	9. Gadījumā, ja Komisija, veicot tehniskā piedāvājuma izvērtēšanu attiecīgajā preču pozīcijā, konstatēs, ka iesniegtais tehniskais piedāvājums neatbilst nolikumā izvirzītajām tehniskajām specifikācijām, Komisija pārbaudīs nākamo iesniegto tehnisko piedāvājumu, kura piedāvājums būs ar zemāko cenu un būs iesniegti atbilstoši atlases (kvalifikācijas) dokumenti. Komisija veiks iesniegto tehnisko piedāvājumu pārbaudi attiecīgajās preču pozīcijās, kamēr nenoteiks iesniegto tehnisko piedāvājumu, kurš būs atbilstošs visām nolikumā izvirzītajām minimālajām tehniskajās specifikācijām un būtu atzīstams par piedāvājumu ar zemāko cenu.
	10. Gadījumā, ja attiecīgajā preču pozīcijā netiks saņemts neviens piedāvājums, vai ja visi iesniegtie piedāvājumi tiks atzīti par neatbilstošiem nolikumā izvirzītajām minimālajam tehniskajām specifikācijām, Komisija attiecīgo preču pozīciju izbeigs bez rezultāta.
2. Komisija ir tiesīga iesniegtos tehniskos piedāvājumus attiecīgajās pozīcijās nevērtēt tiem pretendentiem, kuriem atbilstoši PIL 51.panta ceturtās daļas nosacījumiem nebūtu piešķiramas vispārīgās vienošanās slēgšanas tiesības.
3. Komisija pēc saviem ieskatiem, nepieciešamības gadījumā, ir tiesīga izvēlēties citu pretendentu iesniegto piedāvājumu vērtēšanas posmu secību, lai iespējami efektīvākā un īsākā laikā izvērtētu konkursā iesniegtos piedāvājumus. Piemērojot citu piedāvājuma posmu vērtēšanas secību, jebkurā gadījumā komisija ievēros nolikumā noteikto piedāvājuma izvēles kritēriju, izvirzītās atlases prasības, tehniskās specifikācijas un PIL 2.pantā ietvertos likuma mērķus.
4. **Piedāvājuma izvēle:**

### Piedāvājuma izvēles kritērijs ir piedāvājums ar viszemāko cenu EUR bez PVN par vienu vienību (saskaņā ar tehniskā un finanšu piedāvājuma formas 4.kolonnā norādīto vienību) katrā preču pozīcijā. Preču pozīcijās, kurām atbilstoši tehniskajā specifikācijā noteiktajam jābūt savietojamām – piedāvājums jāiesniedz par visām attiecīgajām pozīcijām **(savstarpēji savietojamās pozīcijas: (26.pozīcija ar 38.pozīciju; 29.pozīcija ar 38.pozīciju; 30.pozīcija ar 39.pozīciju; 31.pozīcija ar 37.pozīciju; 32.pozīcija ar 40.pozīciju; 37.pozīcija ar 31.pozīciju; 38.pozīcija ar 26.un 29.pozīciju; 39.pozīcija ar 30.pozīciju; 40.pozīcija ar 32.pozīciju)**.

**Pozīcijās, kurām jābūt savstarpēji saderīgām, zemākā cena tiks noteikta, sasummējot savietojamās pozīcijas (26.pozīcija ar 38.pozīciju; 29.pozīcija ar 38.pozīciju; 30.pozīcija ar 39.pozīciju; 31.pozīcija ar 37.pozīciju; 32.pozīcija ar 40.pozīciju; 37.pozīcija ar 31.pozīciju; 38.pozīcija ar 26.un 29.pozīciju; 39.pozīcija ar 30.pozīciju; 40.pozīcija ar 32.pozīciju)** **attiecīgā pretendenta piedāvājuma ietvaros**. (*Saskaņā ar PIL 51.panta ceturto daļu, Pasūtītājs piedāvājumu salīdzināšanai un izvērtēšanai izmantos tikai cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē*).

### Vispārīgā vienošanās tiks slēgta ar pretendentiem, kuru iesniegtie piedāvājumi atbildīs nolikumā izvirzītajām atlases (kvalifikācijas) un minimālajām tehniskajām specifikācijām, un kuru piedāvājumi būs ar viszemāko cenu EUR bez PVN par vienu vienību (saskaņā ar tehniskā un finanšu piedāvājuma formas 4.kolonnā norādīto vienību) konkrētā preču pozīcijā, izņemot **26., 29., 30., 31., 32., 37., 38., 39.un 40.pozīcijā cena tiks noteikta, sasummējot piedāvāto cenu savstarpēji savietojamās pozīcijās (savstarpēji savietojamās pozīcijas: (26.pozīcija ar 38.pozīciju; 29.pozīcija ar 38.pozīciju; 30.pozīcija ar 39.pozīciju; 31.pozīcija ar 37.pozīciju; 32.pozīcija ar 40.pozīciju; 37.pozīcija ar 31.pozīciju; 38.pozīcija ar 26.un 29.pozīciju; 39.pozīcija ar 30.pozīciju; 40.pozīcija ar 32.pozīciju)** **attiecīgā pretendenta piedāvājuma ietvaros.**

* 1. Pasūtītājs pieņemto lēmumu paziņo visiem pretendentiem 3 (trīs) darbdienu laikā pēc lēmuma pieņemšanas atbilstoši PIL 37.panta nosacījumiem.
	2. Ja Komisija konstatē, ka vairāku Pretendentu piedāvājumu izvērtējums atbilstoši izraudzītajam piedāvājuma izvēles kritērijam ir vienāds, tā izvēlas piedāvājumu, kuru iesniedzis Pretendents, kurš ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku).
	3. Ja pretendentiem būs vienādi arī pēc nolikuma 19.4.punktā norādītā izvēles kritērija, Pasūtītājs organizēs izlozi, uz kuru tiks uzaicināti tie pretendenti, kuru piedāvājumi ir vienādi. Gadījumā, ja kāds no uzaicinātajiem pretendentiem uz izlozi komisijas norādītajā termiņā neieradīsies, izloze notiks bez attiecīgā pretendenta klātbūtnes.

# IV. LĒMUMA PIEŅEMŠANA UN LĪGUMA SLĒGŠANA

## Informācijas pārbaude pirms lēmuma par vispārīgās vienošanās slēgšanas tiesību piešķiršanu pieņemšanas:

### Attiecībā uz pretendentu, kuram saskaņā ar Atklāta konkursa nolikumā noteikto būtu piešķiramas vispārīgās vienošanās slēgšanas tiesības kaut vienā no preču pozīcijām, pirms lēmuma par vispārīgās vienošanās tiesību piešķiršanu pieņemšanas, Komisija veic pretendenta izslēgšanas noteikumu pārbaudi saskaņā ar PIL 42.pantā noteikto.

### Ja, veicot pārbaudi, iepirkuma Komisija konstatē PIL 42.panta pirmās un/vai otrās daļas izslēgšanas gadījumus, tā rīkojas atbilstoši PIL 42. panta attiecīgās daļas nosacījumiem.

### Pasūtītājs pieprasīs, lai pretendents nomaina apakšuzņēmēju, kura veicamo sniedzamo pakalpojumu vērtība ir vismaz 10 procenti no kopējās vispārīgās vienošanās, ja tas atbilst PIL 42.panta pirmās daļas 2., 3., 4., 5., 6. vai 7.punktā vai otrās daļas 1. un 2.punktā minētajam izslēgšanas gadījumam, un personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Atklāta konkursa nolikumā noteiktajām prasībām, ja tā atbilst PIL 42.panta pirmās daļas 1., 2., 3., 4., 5., 6. vai 7.punktā vai otrās daļas 1. un 2.punktā minētajam izslēgšanas gadījumam. Ja pretendents 10 darbdienu laikā pēc pieprasījuma nosūtīšanas dienas neiesniedz dokumentus par jaunu paziņojumā par līgumu vai Atklāta konkursa nolikumā noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Atklāta konkursa nolikumā noteiktajām prasībām, Pasūtītājs izslēdz pretendentu no dalības Atklātā konkursā.

###  Vispārīgās vienošanās slēgšanas tiesības tiks piešķirtas pretendentam, kurš būs iesniedzis Atklāta konkursa nolikuma prasībām atbilstošu piedāvājumu ar zemāko piedāvāto cenu konkrētajā preču pozīcijā EUR bez PVN un kura kvalifikācija būs atbilstoša PIL un Atklāta konkursa nolikumā noteiktajam.

### Visi pretendenti tiek rakstveidā informēti par Atklāta konkursa rezultātu 3 (trīs) darbdienu laikā no lēmuma pieņemšanas dienas.

### Ja iesniegti Atklāta konkursa nolikumā noteiktajām prasībām neatbilstoši piedāvājumi vai vispār nav iesniegti piedāvājumi kādā no preču pozīcijām, Komisija pieņem lēmumu izbeigt Atklātu konkursu konkrētajā preču pozīcijā, kurā netika saņemti piedāvājumi vai iesniegtie piedāvājumi neatbilda nolikumā izvirzītajām atlases vai tehniskajām specifikācijām.

### Komisija var pārtraukt konkrētu iepirkuma pozīciju, ja tam ir objektīvs pamatojums.

### Komisija var jebkurā brīdī pārtraukt Atklātu konkursu, ja tam ir objektīvs pamatojums. Pasūtītājs triju darbdienu laikā pēc tam, kad pieņemts lēmums pārtraukt Atklātu konkursu, sagatavo un publicē publikāciju vadības sistēmā informāciju par Atklāta konkursa pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

## Vispārīgās vienošanās slēgšana:

### Pasūtītājs slēdz vispārīgo vienošanos ar pretendentu/-iem, kuram/-iem saskaņā ar Atklāta konkursa nolikumā un PIL noteikto kārtību ir piešķirtas vispārīgās vienošanās tiesības, saskaņā ar PIL 60.panta sesto daļu – ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem.

### Pretendentam/-iem, kuram/-iem piešķirtas vispārīgās vienošanās slēgšanas tiesības Atklātā konkursā, vispārīgā vienošanās jāparaksta 5 (piecu) darbdienu laikā no Pasūtītāja nosūtītā uzaicinājuma parakstīt vispārīgo vienošanos (arī e-pasta veidā) saņemšanas dienas. Ja norādītajā termiņā minētais pretendents neparaksta vispārīgo vienošanos, tas tiek uzskatīts par atteikumu slēgt vispārīgo vienošanos. Pasūtītājs patur tiesības noteikt arī garāku vispārīgās vienošanās parakstīšanas termiņu.

### Pēc iepirkuma Komisijas pieprasījuma piegādātāju apvienība, attiecībā, uz kuru pieņemts lēmums par vispārīgās vienošanās slēgšanas tiesību piešķiršanu, saskaņā ar PIL 13.panta sesto daļu pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu.

### Ja izraudzītais pretendents atsakās slēgt vispārīgo vienošanos ar Pasūtītāju, Pasūtītājs var pieņemt lēmumu attiecīgajās pozīcijās slēgt vispārīgo vienošanos ar nākamo pretendentu, kurš ir atbilstošs Atklāta konkursa nolikumā un PIL noteiktajām prasībām un kura piedāvājums atbilst Atklāta konkursa nolikuma prasībām un ir nākamais piedāvājums ar zemāko piedāvāto cenu EUR bez PVN, attiecīgajā preču pozīcijā.

### Desmit darbdienu laikā pēc tam, kad stājas spēkā vispārīgā vienošanās vai tā grozījumi, Pasūtītājs savā pircēja profilā ievieto attiecīgi vispārīgās vienošanās vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Vispārīgās vienošanās un tā grozījumu teksts ir pieejams pircēja profilā vismaz visā vispārīgās vienošanās darbības laikā, bet ne mazāk kā 36 mēnešus pēc vispārīgās vienošanās spēkā stāšanās dienas.

1. **IEPIRKUMA KOMISIJAS TIESĪBAS UN PIENĀKUMI**
2. **Komisijas tiesības un pienākumi:**
	1. Piedāvājumu izvērtēšanu veic Komisija. Komisija ir tiesīga pieaicināt ekspertu/-us.
	2. Komisija ir tiesīga labot aritmētiskās kļūdas pretendenta finanšu piedāvājumā. Par kļūdu labojumu Komisija paziņo pretendentam, kura pieļautās kļūdas labotas.
	3. Piedāvājumu izvērtēšanā Komisija pārbauda to atbilstību Atklāta konkursa nolikumā paredzētajiem noteikumiem, izvirzītajām noformējuma un atlases prasībām, tehniskajai specifikācijai un finanšu piedāvājumam.
	4. Komisija pieņem lēmumu izbeigt iepirkuma procedūru jebkurā no šādiem gadījumiem, ja Atklātā konkursā:
		1. nav iesniegti piedāvājumi vai pieteikumi;
		2. pretendenti neatbilst iepirkuma procedūras dokumentos noteiktajām kvalifikācijas prasībām;
		3. iesniegti kvalifikācijas prasībām neatbilstošu un no iepirkuma procedūras izslēdzamu pretendentu pieteikumi;
		4. iesniegti iepirkuma procedūras dokumentos noteiktajām prasībām neatbilstoši piedāvājumi;
		5. piedāvājumi atzīti par nepamatoti lētiem.
	5. Komisija pieņem lēmumu pārtraukt izsludinātu iepirkuma procedūru 28.02.2017. Ministru kabineta noteikumos Nr.107 “Iepirkuma procedūru un metu konkursu norises kārtība” paredzētajos gadījumos, kā arī tad, ja par to lēmusi Iepirkumu uzraudzības biroja iesniegumu izskatīšanas komisija saskaņā ar PIL.
	6. Komisija var jebkurā brīdī pārtraukt izsludinātu iepirkuma procedūru, ja tai ir objektīvs pamatojums.
	7. Ja piedāvājumā konstatējamas nepamatoti lēta piedāvājuma pazīmes, Komisija pretendentam pieprasa skaidrojumu par piedāvāto cenu vai izmaksām. Ja Komisija konstatē, ka pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, Komisija atzīst piedāvājumu par nepamatoti lētu un tālāk to neizskata.
	8. Ja Komisijai rodas šaubas par pretendenta piedāvājumā sniegtās informācijas patiesumu vai dokumenta kopijas autentiskumu, tai ir tiesības pieprasīt, lai pretendents apstiprina informācijas patiesumu un/vai uzrāda apstiprinošā dokumenta oriģinālu, vai iesniedz normatīvajos aktos noteiktā kārtībā apliecinātu dokumenta kopiju.
	9. Visas pārējās Komisijas tiesības un pienākumus, kas nav atrunāti šajā nolikumā, regulē PIL un citi spēkā esošie normatīvie akti.
3. **PRETENDENTU, IEINTERESĒTO PIEGĀDĀTĀJU TIESĪBAS UN PIENĀKUMI**
4. **Pretendentu tiesības un pienākumi:**
	1. Pretendenti, iesniedzot piedāvājumu, vienlaicīgi apņemas ievērot visus noteiktos nosacījumus, t.sk. dokumentu noformēšanā un iesniegšanā, un precīzi ievērot Atklāta konkursa nolikumā un tā pielikumos noteiktās prasības.
	2. Pretendenti vispārīgās vienošanās izpildē ir tiesīgi piesaistīt apakšuzņēmējus.
	3. Pretendentam ir pienākums sniegt atbildes uz Komisijas pieprasījumiem par papildu informāciju Komisijas pieprasījumā norādītajā termiņā. Ja pretendents nesniedz atbildi uz Komisijas uzdotajiem jautājumiem Komisijas pieprasījumā norādītajā termiņā, Komisija noraida piedāvājumu un nākamajā izvērtēšanas etapā to nevērtē.
	4. Atklāta konkursa nolikuma 23.3.punktā minētie dokumenti ir jāiesniedz Komisijas norādītajā termiņā.
	5. Visa nolikumā noteiktajās prasībās un to pielikumā ietvertā informācija ir izmantojama vienīgi šī Atklāta konkursa ietvaros, un ieinteresētie piegādātāji un pretendenti nav tiesīgi to izmantot citiem mērķiem.
	6. Pretendenta piedāvājuma iesniegšana Atklātam konkursam vienlaicīgi uzskatāma par pretendenta piekrišanu Atklāta konkursa nolikuma, tā pielikumu, tai skaitā vispārīgās vienošanās projekta prasībām.
	7. Ja pretendents, kuram piešķirtas vispārīgās vienošanās slēgšanas tiesības kādā preču pozīcijā, bet tas atsakās parakstīt vispārīgo vienošanos ar Pasūtītāju, Komisija ir tiesīga pieņemt lēmumu piešķirt vispārīgās vienošanās slēgšanas tiesības nākamajam pretendentam, kurš ir piedāvājis piedāvājumu ar viszemāko cenu attiecīgajā preču pozīcijā, un pretendenta atlases (kvalifikācijas) iesniegtie dokumenti un iesniegtais tehniskais piedāvājums attiecīgajā pozīcijā būs atbilstošs atklāta konkursa nolikumā izvirzītajām prasībām. Komisijai ir tiesības pārtraukt atklātu konkursu attiecīgajā preču pozīcijā, neizvēloties nevienu piedāvājumu. Ja pieņemts lēmums slēgt vispārīgo vienošanos ar nākamo pretendentu, kurš piedāvājis piedāvājumu ar viszemāko cenu attiecīgajā preču pozīcijā, bet tas atsakās slēgt vispārīgo vienošanos attiecīgajā preču pozīcijā, Komisija pieņem lēmumu pārtraukt iepirkuma procedūru konkrētajā preču pozīcijā, neizvēloties nevienu piedāvājumu attiecīgajā preču pozīcijā.
	8. Pretendentam, iesniedzot piedāvājumu, ir jāiesniedz informācija par pretendenta vai tā piesaistītā apakšuzņēmēja atbilstību mazā vai vidējā uzņēmuma statusam.
5. **CITA INFORMĀCIJA**
6. Citas saistības attiecībā uz Atklāta konkursa norisi, kas nav atrunātas šajā nolikumā, nosakāmas saskaņā ar Latvijas Republikā spēkā esošiem normatīvajiem aktiem.
7. Nolikumam pievienoti šādi pielikumi:

1.pielikums – Pretendenta pieteikums par piedalīšanos Atklātā konkursā;

2.pielikums – Vispārīgās vienošanās izpildē iesaistīto apakšuzņēmēju saraksts un apliecinājums;

3.pielikums – Tehniskā specifikācija/tehniskā un finanšu piedāvājuma forma;

4.pielikums – Vispārīgās vienošanās projekts.

Iepirkuma komisijas priekšsēdētāja L.Tauriņa-Lasmane

**1.pielikums**

Atklāta konkursa “**Dažādu laboratorijas materiālu u.c. medicīnas preču iegāde – 11.kārta**”,

ID Nr. RSU-2017/36/MA-AK

**PIETEIKUMS**

**par piedalīšanos Atklātā konkursā**

**“Dažādu laboratorijas materiālu u.c. medicīnas preču iegāde – 11.kārta”**

(identifikācijas Nr. RSU-2017/36/MA-AK)

Datums: \_\_\_\_\_\_\_\_\_\_

Pretendents: \_\_\_\_\_\_\_\_\_\_\_\_\_\_\_\_\_\_\_\_\_, vienotais reģistrācijas Nr.\_\_\_\_\_\_\_\_\_\_\_\_\_,

*(nosaukums)* *(reģ.Nr.)*

tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

 *(vadītāja vai pilnvarotās personas vārds un uzvārds)*

* **Informācija par Pretendentu vai personu, kura pārstāv piegādātāju apvienību Iepirkumā**:

|  |  |
| --- | --- |
| *Pretendenta nosaukums*  |  |
| *Reģistrācijas Nr.*  |  |
| *Reģistrēts (vieta, datums):* |  |
| *Juridiskā adrese:*  |  |
| Biroja adrese: |  |
| Fakss:  |  |
| *e-pasta adrese:* |  |
| Tālrunis: |  |
| E-pasta adrese:  |  |
| Kontaktpersona (vārds, uzvārds, e-pasts, tālruņa Nr.) |  |
| Bankas rekvizīti: |  |

* + **Ja pretendents ir piegādātāju apvienība,** personas, kuras veido piegādātāju apvienību:

|  |  |  |
| --- | --- | --- |
| Nosaukums  |  |  |
| Reģistrācijas Nr.  |  |  |
| *Reģistrēts (vieta, datums):* |  |  |
| Juridiskā adrese: |  |  |
| E-pasta adrese:  |  |  |
| Biroja adrese: |  |  |
| Katras personas atbildības apjoms  |  |  |

Ar šo mēs apliecinām, ka:

* + - * piekrītam piedalīties iepirkuma procedūrā, ievērojot nolikumā un vispārīgā vienošanās izvirzītās prasības;
			* garantējam atklāta konkursa nolikuma un vispārīgās vienošanās prasību precīzu izpildi;
			* iepirkuma prasības, vispārīgās vienošanās noteikumi mums ir skaidri un saprotami, iebildumu un pretenziju nav;
			* piedāvātās preces ir atļauts izplatīt Latvijas Republikā un Eiropas Savienībā;
			* piedāvātajai precei, kur tas ir prasīts, ir visi nepieciešamie sertifikāti u.c. dokumenti;
			* piedāvājumā sniegtās ziņas, tai skaitā pieteikumā norādītā kontaktinformācija ir patiesas un precīzas un Pasūtītājs pieteikumā norādīto informāciju var izmantot PIL 37.panta ceturtajā daļā noteikto informācijas par rezultātiem nosūtīšanai;
			* apņemamies piegādāt preci atbilstoši ražotāja noteiktajām transporta prasībām. Apzināmies risku, ka, ja piegādāsim preci neatbilstošu ražotāja noteiktajām transporta prasībām, Pasūtītājs šīs preces nepieņems.
			* uzņēmums atbilst: statusam (mazais uzņēmums, vidējais uzņēmums vai mikro uzņēmums[[1]](#footnote-1) *(atzīmēt ar X atbilstošo):*

|  |  |
| --- | --- |
| **Mazais uzņēmums** – uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*. | **Vidējais uzņēmums** – uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. |
|  |  |

 **INFORMĀCIJA PAR APAKŠUZŅĒMĒJIEM, kura sniedzamo pakalpojumu vērtība ir vismaz 10 (desmit) procenti no kopējās** **publiska pakalpojuma vai piegādes līguma vērtības** *(ja piemērojams):*

|  |  |  |  |
| --- | --- | --- | --- |
| **Apakšuzņēmēja nosaukums, reģistrācijas Nr.** | **Adrese, kontaktinformācija (tālruņa Nr., e-pasts)** | **Apakšuzņēmējam izpildei nododamā līguma daļa (% no līguma cenas) un tās apraksts** | **Finanšu piedāvājuma summa EUR (bez PVN)** |
|  |  |  |  |
|  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pretendenta amatpersonas vai pilnvarotās personas amats, paraksts, tā atšifrējums)

 **2.pielikums**

Atklāta konkursa **“Dažādu laboratorijas materiālu u.c. medicīnas preču iegāde – 11.kārta”**,

ID Nr. RSU-2017/36/MA-AK

TEHNISKĀ SPECIFIKĀCIJA

**TEHNISKĀ UN FINANŠU PIEDĀVĀJUMA FORMA**

***Pievienots dokuments MS Excel formātā***

**3.pielikums**

Atklāta konkursa **“Dažādu laboratorijas materiālu u.c. medicīnas preču iegāde – 11.kārta”**,

ID Nr. RSU-2017/36/MA-AK

**VISPĀRĪGĀ VIENOŠANĀS (PROJEKTS)**

**Nr. \_\_\_\_\_\_\_\_\_\_\_\_\_\_**

**Dažādu laboratorijas materiālu u.c. medicīnas preču iegāde – 11.kārta**

Rīgā, 2017.gada \_\_.\_\_\_\_\_\_\_\_\_\_\_\_

**Rīgas Stradiņa universitāte** *(sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”)* \_\_\_\_\_\_\_\_\_\_\_\_\_\_\_\_\_\_ personā, kurš rīkojas atbilstīgi \_\_\_\_\_\_\_\_\_\_\_\_\_\_\_ (turpmāk – Pircējs), no vienas puses,

un

**Sabiedrība ar ierobežotu atbildību “\_\_\_\_\_\_\_\_\_\_\_\_\_”** \_\_\_\_\_\_\_\_\_\_\_\_ personā, kurš rīkojas atbilstīgi \_\_\_\_\_\_\_\_\_\_\_\_,

**Sabiedrība ar ierobežotu atbildību “\_\_\_\_\_\_\_\_\_\_\_\_\_”** \_\_\_\_\_\_\_\_\_\_\_\_ personā, kurš rīkojas atbilstīgi \_\_\_\_\_\_\_\_\_\_\_\_,

*(norāda atbilstoši dalībnieku veidiem un skaitam)*

(turpmāk – Pārdevēji), kuri atbilstoši Rīgas Stradiņa universitātes rīkotā iepirkuma atklāta konkursa nolikumam **“Dažādu laboratorijas materiālu u.c. medicīnas preču iegāde – 11.kārta”** (ID Nr.RSU-2017/36/MA-AK), rezultātā ir ieguvuši tiesības noslēgt vispārīgo vienošanos, no otras puses (Pircējs un Pārdevēji turpmāk kopā – Līdzēji),

izsakot savu brīvu gribu – bez maldības, viltus vai spaidiem, noslēdz šāda satura vispārīgo vienošanos (turpmāk – Vienošanās).

1. **Vienošanās priekšmets**
	1. Pārdevēji pārdod un piegādā Pircējam **dažādus laboratorijas materiālus u.c. medicīnas preces** (turpmāk *–* Preces) atbilstoši katra Pārdevēja iesniegtajam piedāvājumam iepirkumā. Detalizētāka informācija par Precēm noformēta un pievienota kā Vienošanās 1.pielikums “Tehniskais un finanšu piedāvājums”, kas arī savstarpēji tiek parakstīts, un, kas ar visu Līdzēju parakstīšanas brīdi kļūst par Vienošanās neatņemamu sastāvdaļu.
	2. Vienošanās ir paredzēti visi Preču piegādes un samaksas noteikumi, un Vienošanās darbības termiņā atsevišķi līgumi starp Līdzējiem netiek slēgti.
	3. Pircējs Vienošanās ietvaros nav obligāti saistīts ar kādu noteiktu pasūtījumu apjomu un veic pasūtījumus atbilstoši savām vajadzībām, sasniedzamajiem rezultātiem un finanšu iespējām.
	4. Preču piegādes vieta: Latvijas teritorija – Rīga un/vai Jelgava, un/vai Liepāja (precīzs piegādes veids, vieta un laiks tiks savstarpēji saskaņoti, veicot individuālu pasūtījumu).
	5. Ja Pārdevējs piekrīt, Pircējs var pasūtīt mazāku apjomu, kā norādīts konkrētās Preces tehniskās specifikācijas iepakojuma apjomā (saskaņā ar Tehniskā un finanšu piedāvājuma formas 4.kolonnā norādīto vienību) tajās pozīcijās, kurās tas ir iespējams, ievērojot nosacījumu, ka Preces tiks piegādātas tādos mazākos neatvērtos iepakojumos, bet tā, lai Pircējs varētu identificēt Preci (piemēram, pēc tehniskajā piedāvājumā norādītā preces kataloga koda), kādi ir iespējami, un vienas Preces vienības cena proporcionāli nevar pārsniegt kopējo Pircēja iepirkumā piedāvātā neatvērtā iepakojuma līgumcenu.
	6. Pārdevējs Preces piegādi veic pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pircējs.
	7. Gadījumā, ja Vienošanās projekta saskaņošanas vai tā izpildes laikā ražotājs pārtrauc piedāvājumā esošās Preces ražošanu vai piegādi, par ko Pārdevējs var uzrādīt ražotāja vai tā autorizētā pārstāvja apliecinājumu, Pārdevējs piedāvā Pircējam un Pircējs var piekrist, ka Pārdevējs piegādā līdzvērtīgu vai labāku Preci. Pārdevējs piekrīt, ka šādā gadījumā piegādātā Prece atbildīs visām Pircēja noteiktajām minimālajām tehniskajām specifikācijām (atbilstību šādos gadījumos nosaka, saskaņojot ar Pircēju), kā arī derīguma/garantijas termiņš nebūs mazāks. Pārdevējs garantē, ka šajā gadījumā līgumcena netiks paaugstināta un tiks ievēroti visi pārējie Vienošanās nosacījumi.
2. **Vienošanās līgumcena un norēķinu kārtība**
	1. Līgumcena par atsevišķām Preces pozīcijām ir atbilstīga Pārdevēju iesniegtajam piedāvājumam, noteikta šīs Vienošanās pielikumā un kopumā visā Vienošanās darbības laikā nepārsniegs 60 000,00 EUR (sešdesmit tūkstoši euro, 00 centi) bez pievienotās vērtības nodokļa (turpmāk – PVN) (turpmāk – Līgumcena). Papildus Līgumcenai Pircējs maksā PVN Latvijas Republikā spēkā esošajos normatīvajos aktos noteiktajā apmērā
	2. Ja saskaņā ar normatīvajiem aktiem turpmāk tiek grozīta PVN likme (vai Preces piegādes sāk aplikt ar PVN) vai Pārdevējs tiek reģistrēts ar PVN apliekamo personu reģistrā (vai izslēgts no tā), jebkurš Vienošanās noteikto maksājumu apmērs ar PVN tiek grozīts atbilstoši izmaiņām bez atsevišķas Līdzēju vienošanās, ņemot par pamatu cenu bez PVN, kas paliek nemainīga.
	3. Pircējs pieņem un atzīst Pārdevēja elektronisko (nodokļu) rēķinu, ja tas noformēts atbilstoši normatīvo aktu prasībām un nosūtīts uz elektronisko adresi e-rekini@rsu.lv. Pretējā gadījumā Pārdevējam jāiesniedz Pircējam rēķins rakstveidā.
	4. Preces cenā ir iekļautas visas izmaksas – Preces cena, nodokļi un nodevas (izņemot PVN), piegāde, minēto aktivitāšu realizācijai nepieciešamie palīgmateriāli un iekārtas (ja tādas rodas), apmācības izmaksas (ja tādas rodas), kā arī izmaksas, kas ir saistītas ar ražošanu, komplektēšanu, ražotāja noteikto transportēšanas prasību nodrošināšanas izmaksas, derīguma/garantijas termiņa saistību izpildiu.c., tajā skaitā arī izmaksas, kas ir saistītas ar konkrēto preču ražošanā izmantojamo patentu un/vai licenču izmantošanas izmaksām.
	5. Pircējs samaksu par Preci, atbilstīgi faktiski piegādātajam Preces apjomam, veic ar pārskaitījumu uz Pārdevēja Vienošanās norādīto bankas kontu 30 (trīsdesmit) kalendāro dienu laikā pēc Pārdevēja izrakstīta rēķina un Pušu abpusēji parakstīta Preču pieņemšanas – nodošanas akta saņemšanas vai arī pēc Pārdevēja izrakstīta rēķina, kas apliecina Preču piegādes, pieņemšanu – nodošanu, abpusējas parakstīšanas. Izrakstot rēķinu, tajā obligāti jānorāda Pircēja Vienošanās numurs, datums un Pircēja kontaktpersona, atsauce uz Pircēja pieteikumu Preces vai pakalpojuma saņemšanai (*RSU IE forma*), pretējā gadījumā Pircējs ir tiesīgs bez soda sankciju piemērošanas kavēt šajā punktā noteikto maksājumu termiņu.
	6. Ja Vienošanās noteikto maksājumu veikšanas brīdī pastāv kāda Pārdevēja parāda saistība pret Pircēju, kas izriet no šīs Vienošanās nosacījumu neizpildes, Pircējs ir tiesīgs to vienpusēji ieskaitīt, veicot norēķinus.
3. **Preces pieņemšana – nodošana**
	1. Pārdevējs piegādā Preci **30 (trīsdesmit) kalendāro dienu laikā** no pasūtījuma izdarīšanas brīža, iepriekš savstarpēji saskaņojot konkrētu Preces piegādes laiku un vietu. Par pasūtījuma izdarīšanas brīdi ir uzskatāms Pircēja Vienošanās norādītā pārstāvja elektroniski (pa e-pastu) nosūtīts pieteikums Preces piegādei, kurš izdarīts no Pircēja adrešu domēna rsu.lv.
	2. Precei jābūt jaunai, nelietotai, pilnībā funkcionējošā stāvoklī, neatvērtā iepakojumā, ar iespēju identificēt preci, prece nevar būt atradusies demonstrācijā, atbilstošai Vienošanās 1.pielikumam un Pircēja definētajām prasībām.
	3. Ja atverot iepakojumu, tiek konstatēts defekts vai ražošanas brāķis, tas tiek fiksēts pieņemšanas – nodošanas aktā, un Pārdevējam jāapmaina nekvalitatīvās Preces pret kvalitatīvām ne vēlāk kā 10 (desmit) darba dienu laikā bez papildus samaksas.
	4. Pēc Preces piegādes Pircējam tiek atvēlētas 5 (piecas) darba dienas Preces atbilstības Vienošanās nosacījumiem izvērtēšanai.
	5. Vienlaicīgi ar Preci Pārdevējs nodod Pircējam visu Preces pavadošo dokumentāciju, ekspluatācijas noteikumus (ar tulkojumu latviešu valodā), t.sk. ražotāja izsniegtu kvalitātes sertifikātu, materiāla drošības datu lapu (ar tulkojumu latviešu valodā), Preces derīguma/garantijas termiņa dokumentāciju, ja tāda konkrētajai Precei ir.
	6. Preces pieņemšana – nodošana tiek noformēta ar Preces pieņemšanas – nodošanas akta vai Pārdevēja izrakstīta rēķina, kas apliecina Preces pieņemšanu – nodošanu, abpusēju parakstīšanu. Ja Preces pieņemšanas – nodošanas ietvaros tiek konstatētas kādas neatbilstības (iztrūkums, nepilnvērtīga funkcionēšana, atvērts iepakojums, Prece atradusies demonstrācijā u.c.), tās tiek fiksētas Preču pieņemšanas – nodošanas aktā, un Pārdevējam tās jānovērš bez papildus samaksas ne vēlāk kā 10 (desmit) darba dienu laikā.
	7. Preces piegāde, ja Pircējs to akceptē, var tikt sadalīta pa posmiem atbilstoši veicamajiem uzdevumiem un sasniedzamajiem rezultātiem, kas tiek fiksēts Preces pieņemšanas – nodošanas ietvaros.
	8. Jautājumi par Preces piegādes atbilstību Vienošanās noteikumiem tiek risināti, Pusēm savstarpēji vienojoties. Ja vienoties neizdodas, Pircējs ir tiesīgs pieaicināt ekspertu. Ja eksperta slēdziens apstiprina par pamatotu Pircēja viedokli, Pārdevējs ne tikai novērš attiecīgos trūkumus, bet arī Pircēja noteiktā termiņā un kārtībā sedz eksperta pieaicināšanas izmaksas.
4. **Preču garantijas un derīguma termiņa nosacījumi**
	1. Preču garantijas termiņš (ja ražotājs noteicis preču garantijas termiņu) ir ne mazāks kā ražotāja noteiktais. Preču derīguma termiņam (ja ražotājs noteicis preču derīguma termiņu) Preču pieņemšanas brīdī pie Pasūtītāja ir jāatbilst ražotāja noteiktajam maksimālajam derīguma termiņam, ievērojot šādus nosacījumus:
		1. ja ražotājs ir noteicis preces maksimālo derīguma termiņu, kas ir garāks kā 24 (divdesmit četri) mēneši, tad derīguma termiņam no preces saņemšanas brīža (pie Pircēja) ir jābūt vismaz 18 (astoņpadsmit) mēnešiem;
		2. ja ražotājs ir noteicis preces maksimālo derīguma termiņu: 13 (trīspadsmit) līdz 18 (astoņpadsmit) mēnešus, tad derīguma termiņam no preces saņemšanas brīža (pie Pircēja) ir jābūt vismaz 12 (divpadsmit) mēnešiem;
		3. ja ražotājs ir noteicis preces maksimālo derīguma termiņu: 7 (septiņus) līdz 12 (divpadsmit) mēnešus, tad derīguma termiņam no preces saņemšanas brīža (pie Pircēja) ir jābūt vismaz 6 (sešiem) mēnešiem;
		4. ja ražotājs ir noteicis preces maksimālo derīguma termiņu: 4 (četrus) līdz 6 (sešus) mēnešus, tad derīguma termiņam no preces saņemšanas brīža (pie Pircēja) ir jābūt vismaz 3 (trim) mēnešiem;
		5. ja ražotājs ir noteicis preces maksimālo derīguma termiņu, kas nav garāks kā 3 (trīs) mēneši, tad derīguma termiņam no preces saņemšanas brīža (pie Pasūtītāja) ir jābūt vismaz pusei no maksimālā derīguma termiņa.
5. **Pārdevēja saistības**
	1. Pārdevējs apņemas veikt savlaicīgu un kvalitatīvu Preces piegādi Pircēja pārstāvja klātbūtnē, iepriekš savstarpēji saskaņojot konkrētu piegādes veidu, vietu un laiku.
	2. Pārdevējs garantē, ka Prece ir atbilstoša Pircēja izvirzītajām prasībām, Vienošanās nosacījumiem un veiktajam pasūtījumam.
	3. Pārdevējam nav tiesību nodot Vienošanās vai tās daļas izpildi trešajām personām, izņemot gadījumus, ja Pārdevēju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
	4. Pārdevējs apņemas pieņemt atpakaļ Preci gadījumā, ja tā neatbilst Vienošanās 3.2.punkta un 4.1.punkta prasībām, atgriežot Pircējam veikto samaksu, ja tāda jau ir veikta.
	5. Ja Pārdevējs vispār neizpilda kādu no šīs Vienošanās izrietošajām saistībām, Pārdevējs par katru no tām maksā Pircējam vienreizēju līgumsodu par katru neizpildes gadījumu 30,00 EUR (trīsdesmit *euro*, 00 centi) apmērā.
	6. Ja Pārdevējs kādu no šīs Vienošanās izrietošajām saistībām izpilda nepienācīgi vai neizpilda īstā laikā (termiņā), Pārdevējs par katru no pārkāpumiem maksā Pircējam līgumsodu 0,5% apmērā no laikā neizpildītās saistības summas par katru nokavēto dienu, bet ne vairāk kā 10% no kopējās Līgumcenas.
	7. Jebkura Vienošanās noteiktā Līgumsoda samaksa neatbrīvo Pārdevēju no turpmākas saistību izpildes, ja vien Līdzēji konkrētā gadījumā nenosaka savādāk.
	8. Pircējs ir tiesīgs ieturēt līgumsodu, veicot norēķinus ar Pārdevēju, ja vien Pircējs konkrētā gadījumā nenosaka savādāk.
	9. Ja Pircējs lauž Vienošanos sakarā ar to, ka Pārdevējs nepilda savas saistības atbilstoši Vienošanās nosacījumiem, Pārdevējam ir pienākums Pircēja noteiktajā termiņā atgriezt Pircēja veikto apmaksu (ja tāda ir veikta). Ja Pircējs šādā gadījumā ir jau saņēmis Preci vai vismaz tās daļu un vēlas to atzīt par pieņemamu, ir noformējams atbilstošs pieņemšanas – nodošanas akts, norādot Pircēja Vienošanās numuru, datumu un Pircēja kontaktpersonu, un veicama samaksa (vai attiecīgi atgriežama) atbilstoši Preces apjoma vērtībai.
	10. Pārdevējs apņemas nekavējoties, bet ne vēlāk kā 3 (triju) darba dienu laikā, informēt Pircēju, ja Vienošanās izpildes laikā:
		1. tiesā tiek ierosināta Pārdevēja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
		2. Pārdevēja saimnieciskā darbība tiek apturēta;
		3. Pārdevējs tiek reģistrēts ar PVN apliekamo personu reģistrā vai izslēgts no tā (atsūtot Pircējam apliecības kopiju).
	11. Pārdevējs papildus minētajām saistībām apņemas:
		1. pilnā apmērā segt Pircējam no šīs Vienošanās izrietošo zaudējumu atlīdzināšanas un citu Pārdevēja maksājuma saistību administrēšanas un piedziņas izdevumus, kādi Pircējam rodas;
		2. pēc Pircēja pieprasījuma iesniegt izmantoto materiālu pavaddokumentāciju, kā arī sniegt citu ar līguma izpildi saistītu informāciju.
	12. Ja Vienošanās darbības laikā Pārdevējs rīko akcijas, kuru laikā Preces tiek pārdotas par zemākām cenām, nekā noteikts Vienošanās 1.pielikumā, tad Pārdevējam ir tiesības par to informēt Pircēju, un gadījumā, ja Pircējs konkrētās akcijas Preces iegādājās to akcijas laikā, tad Pārdevējam ir tiesības šādas Preces piegādāt Pircējam par attiecīgi zemākām – akcijas cenām, rēķinā norādot preces sākotnējo cenu atbilstoši Vienošanās 1.pielikumam, Preces atlaidi, kas izteikta procentos vai *euro* , un Preces cenu ar atlaidi.
	13. Pārdevējam jāpiegādā Prece atbilstoši derīguma/garantijas termiņa un ražotāja noteiktajām preces transportēšanas prasībām. Līdzēji vienojas, ka, ja Pārdevējs piegādās Preci neatbilstošu derīguma/garantijas termiņam un ražotāja noteiktajām transportēšanas prasībām, Pircējs šo Preci nepieņems. Nepieciešamības gadījumā, pēc Pircēja pieprasījuma, Pārdevējam ir jāuzrāda attiecīga dokumentācija par ražotāja transportēšanas prasību ievērošanu piegādes procesā (atbilstoši preces specifikai, ievērojot speciālos noteikumus attiecībā uz preces piegādi noteiktā temperatūrā, vidē, vielā, iepakojumā utt.).
6. **Pircēja saistības**
	1. Pircējs apņemas veikt samaksu par kvalitatīvu Preci Vienošanās noteiktajos termiņos un kārtībā.
	2. Pircējs apņemas, ciktāl tas ir atkarīgs no Pircēja, Pārdevējam nodrošināt pienācīgus apstākļus Preces piegādei.
	3. Pircējs Vienošanās ietvaros nav saistīts ar konkrētu Preču apjomu un veic pasūtījumus atbilstoši vajadzībai un finanšu iespējām.
	4. Pircējs apņemas savlaicīgi veikt Vienošanās nosacījumiem un pasūtījumam atbilstošas Pārdevēja piegādātās Preces pieņemšanu.
	5. Pircējs ir tiesīgs izvirzīt pretenziju Pārdevējam un atteikties no Preces pieņemšanas, ja Precei ir novērojami bojājumi vai citi trūkumi, t.sk. nav ievērotas Vienošanās 5.13.punktā norādītās prasības.
	6. Pircējs ir tiesīgs vienpusēji lauzt Vienošanos attiecībā uz konkrēto Preci un atgriezt Preci Pārdevējam, saņemot atpakaļ veikto samaksu, ja Preces lietošanas laikā, bet ne vēlāk kā 3 (triju) mēnešu laikā no Preces pieņemšanas, tiek konstatēta Preces neatbilstība šīs Vienošanās noteikumiem. Šis noteikums neattiecas uz Precēm, kuras nav iespējams atgriezt.
	7. Pircējs ir tiesīgs bez sankciju piemērošanas atlikt pasūtījumu vai samaksas veikšanu, ja paredzētais valsts budžeta finansējums (līdzfinansējums) netiek piešķirts plānotajā vai apstiprinātajā apjomā.
	8. Pircējs ir tiesīgs, rakstveidā paziņojot Pārdevējam, Vienošanos vienpusēji izbeigt, ja Pārdevējs neizpilda kādu no Vienošanās saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos; ja tiesā tiek ierosināta Pārdevēja maksātnespējas vai tiesiskās aizsardzības (ārpustiesas tiesiskās aizsardzības) procesa lieta; ja Pārdevēja saimnieciskā darbība ir apturēta ilgāk par 2 (divām) nedēļām.
	9. Ja Pircējs vispār neizpilda kādu no šīs Vienošanās izrietošajām saistībām, Pircējs par katru no tām maksā Pārdevējam vienreizēju līgumsodu par katru neizpildes gadījumu EUR 30,00 (trīsdesmit *euro*, 00 centi) apmērā.
	10. Ja Pircējs kādu no šīs Vienošanās izrietošajām saistībām izpilda nepienācīgi vai neizpilda īstā laikā (termiņā), Pircējs par katru no pārkāpumiem maksā Pārdevējam līgumsodu 0,5% apmērā no laikā neizpildītās saistības summas par katru nokavēto dienu, bet ne vairāk kā 10% no kopējās Līgumcenas.
	11. Jebkura Vienošanās noteiktā Līgumsoda samaksa neatbrīvo Pircēju no turpmākas saistību izpildes, ja vien Līdzēji konkrētā gadījumā nenosaka savādāk.
	12. Pircējam ir tiesības nodot ar šo Vienošanos saistīto informāciju tā izpildes kontrolē iesaistītajām institūcijām saskaņā ar normatīvajiem aktiem vai citiem noslēgtajiem Līgumiem, kā arī tiesības no šīs Vienošanās izrietošo maksājumu piedziņu nodot trešajām personām.
	13. Pircējs ir tiesīgs Vienošanos ar Pārdevēju pārtraukt nekavējoties, ja Pārdevējs apzināti Pircējam sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības.
	14. Pircējam ir tiesības vienpusēji atkāpties no Vienošanās pirms termiņa, nosūtot Pārdevējam rakstveida paziņojumu, Vienošanās paredzētajos un Publisko iepirkuma likuma 64.pantā noteiktajos gadījumos.
7. **Nepārvarama vara**
	1. Līdzēji tiek atbrīvoti no atbildības par Vienošanās saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Vienošanās noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība.
	2. Katrs no Līdzējiem, kuru Vienošanās ietvaros ietekmē nepārvaramas varas apstākļi, nekavējoties par to informē pārējos Līdzējus.
	3. Ja kāds no Līdzējiem, kura rīcību ietekmē nepārvarama vara, bez objektīva iemesla neinformē pārējos Līdzējus par nepārvaramas varas apstākļu iestāšanos 5 (piecu) darbdienu laikā, attiecīgais Līdzējs netiek atbrīvots no Vienošanās saistību izpildes.
	4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Līdzēji kopīgi risina jautājumu par Vienošanās turpmāko izpildi vai izbeigšanu. Vienošanās izbeigšanas gadījumā, kuras pamats ir nepārvarama vara, nevienam no Līdzējiem nav tiesību prasīt zaudējumu atlīdzību.
8. **Citi noteikumi**
	1. Vienošanās stājas spēkā ar brīdi, kad to parakstījuši visi Līdzēji, un ir spēkā 36 (trīsdesmit sešus) mēnešus vai līdz kopējā pasūtījumu summa Vienošanās ietvaros sasniegs 60 000,00 EUR (sešdesmit tūkstoši *euro*, 00 centi) bez PVN, atkarībā no tā, kurš nosacījums iestāsies pirmais.
	2. Kā atbildīgo un pilnvaroto personu par Vienošanās izpildi, Preces pieņemšanu, iespējamo papildinājumu vai izmaiņu saskaņošanu (izņemot Vienošanās grozījumu parakstīšanu) no Pircēja puses Pircējs nozīmē: \_\_\_\_\_\_\_\_\_\_\_\_\_\_, tālr.: \_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_, un no Pārdevēju puses Pārdevēji nozīmē:
		1. \_\_\_\_ “\_\_\_\_\_\_\_\_” nozīmē \_\_\_\_\_\_\_\_, tālr.: \_\_\_\_\_\_, e-pasta adrese: \_\_\_\_\_\_\_\_;
		2. *(norāda atbilstoši dalībnieku skaitam)*;

izmaiņu personālsastāvā gadījumā vienpusēji rakstveidā informējot pretējo Līdzēju(-us).

* 1. Līdzēji ir tiesīgi vienpusēji izbeigt Vienošanos vai atlikt Vienošanās izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
	2. Dokumenti, ziņas vai cita korespondence, kas ierakstītā sūtījumā nosūtīta uz Vienošanās norādīto Līdzēju adresi, uzskatāma par saņemtu 7. (septītajā) dienā pēc sūtījuma nodošanas pasta iestādē.
	3. Līdzēji vienojas neizpaust konfidenciāla rakstura informāciju, kas attiecas uz pārējiem Līdzējiem un kļuvusi zināma Vienošanās noslēgšanas, izpildes vai izbeigšanas gaitā, neizpaust šādu informāciju trešajām personām, izņemot normatīvajos aktos noteiktajos gadījumos un kārtībā. Konfidencialitātes nosacījums attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
	4. Līdzēji strīdus risina savstarpēju sarunu ceļā. Ja šādā veidā vienošanos panākt nav iespējams, Līdzēji strīdu risina atbilstīgi Latvijas Republikā spēkā esošajiem normatīvajiem aktiem.
	5. Katram Līdzējam pilnā apmērā jāatlīdzina otras puses zaudējumi (izņemot negūto peļņu, kas radušies tādēļ, ka kāds no Līdzējiem nav izpildījis vai ir nepienācīgi izpildījis Vienošanās saistības, vai pieļāvuši citādu prettiesisku rīcību). Personu apvienības dalībnieki ir solidāri atbildīgi par Vienošanās saistību un normatīvo aktu izpildi, t.sk. par zaudējumu atlīdzību Pircējam.
	6. Ja rodas strīds par Vienošanās saistību saturu, Vienošanās noteikumu interpretācijā Līdzēji piemēro iepirkuma noteikumus un Pārdevēja iepriekš iesniegto piedāvājumu.
	7. Ja kādam no Līdzējiem tiek mainīts juridiskais statuss, Līdzēja amatpersonu paraksta tiesības vai kāds no Vienošanās minētajiem Līdzēja rekvizītiem, telefona, faksa numurs, e-pasta adrese, biroja pasta adrese u.c., tad Līdzējs nekavējoties rakstiski paziņo par to pretējam Līdzējam(-iem). Ja Līdzējs neizpilda šo noteikumu, uzskatāms, ka pretējais Līdzējs(-i) ir pilnībā izpildījis savas saistības, lietojot Vienošanās norādīto informāciju. Šis noteikums attiecas arī uz Vienošanās minētajiem Līdzēju pārstāvjiem un to rekvizītiem.
	8. Vienošanās izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste veicama Publisko iepirkumu likuma 62. un 63.pantā noteiktajā kārtībā.
	9. Nebūtiskas izmaiņas Vienošanā var tikt izdarītas vienīgi pēc Līdzēju rakstiskas vienošanās, kas ar to abpusējas parakstīšanas brīdi kļūst par Vienošanās neatņemamu sastāvdaļu. Ja Līdzēji nevar vienoties, paliek spēkā iepriekšējie Vienošanās noteikumi. Būtiskas izmaiņas Vienošanā ir pieļaujamas tikai Publisko iepirkumu likuma 61..pantā noteiktajos gadījumos un veicamas šā panta noteiktajā kārtībā.
	10. Vienošanās sastādīta latviešu valodā, uz \_\_ (\_\_\_\_\_\_\_) lapām, \_\_ (\_\_\_\_\_\_\_) eksemplāros ar vienādu juridisko spēku, viens eksemplārs katram Līdzējam. Vienošanās tās noslēgšanas brīdī ir šādi pielikumi:
		1. 1.pielikums “Tehniskais un finanšu piedāvājums” uz \_\_ (\_\_\_\_) lapām.
1. **Līdzēju rekvizīti un paraksti**

|  |  |  |
| --- | --- | --- |
| **Pircējs:** **Rīgas Stradiņa universitāte**Reģ. Nr. 90000013771Dzirciema iela 16, Rīga, LV-1007 Banka: AS “Swedbank” SWIFT:  HABALV22 Konts: LV02HABA0551000376050 Banka: AS “SEB banka” SWIFT: UNLALV2X Konts: LV28UNLA0050013752619AmatsVārds Uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( paraksts) |  | **Pārdevējs:** *(norāda atbilstoši pārdevēju skaitam)***SIA “\_\_\_\_\_\_\_\_\_\_\_\_\_\_\_”**Reģ.Nr. \_\_\_\_\_\_\_\_\_\_\_\_\_\_\_\_\_\_Adrese: \_\_\_\_\_\_\_\_\_\_\_\_\_\_\_\_\_\_Banka: AS “\_\_\_\_\_\_\_\_\_\_\_\_”S.W.I.F.T.  \_\_\_\_\_\_\_\_\_\_\_\_\_\_\_Konts \_\_\_\_\_\_\_\_\_\_\_\_\_\_\_\_\_\_\_\_AmatsVārds Uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( paraksts) |
|  | 2017.gada \_\_\_.\_\_\_\_\_\_\_\_\_\_\_\_\_\_ Vispārīgās vienošanās Nr. \_\_\_\_\_\_\_\_\_\_\_\_\_\_\_**\_\_\_.pielikums** |

**TEHNISKAIS UN FINANŠU PIEDĀVĀJUMS**

|  |  |  |
| --- | --- | --- |
| **Pircējs:** **Rīgas Stradiņa universitāte**AmatsVārds Uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( paraksts) |  | **Pārdevējs:** *(norāda atbilstoši pārdevēju skaitam)***SIA “\_\_\_\_\_\_\_\_\_\_\_\_\_\_\_”**AmatsVārds Uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( paraksts) |

1. Atbilstoši Komisijas 2003.gada 6.maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums - uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; Vidējais uzņēmums - uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-1)